Marc Bartra

Marc Bartra Aregall (Katalonisht: [ˈmarɡ ˈbartɾə əɾəˈɣaʎ], Spanjisht [ˈmarɣ ˈβartɾa aɾeˈɣal]; lindur më 15 janar 1991) është një futbollist profesionist spanjoll i cili luan si qëndër mbrojtës për klubin spanjoll Betis dhe me kombëtaren spanjolle

Karriera me klube
Barcelona
Lindur në Sant Jaume dels Domenys, Tarragona, Katalonia, Bartra lëvizi në sistemin e të rinjëve të Barcelonës, La Masia, në moshën 11 vjeçare, pasi kishte luajtur më parë futboll me të afërmit e RCD Espanyol. Pasi kaloi  nivelet të moshave, ai u vendos te skuadra B në vitin 2009.

Më 14 shkurt 2010, një muaj pas ditëlindjes së tij të 19të, Bartra bëri debutimin e tij me skuadrën e parë, duke hyrë si zëvëndësues në vend të Jeffrén Suárez për 30 minutat e fundit të humbjes 2–1 kundër Atlético Madrid në stadiumin Vicente Calderón. Ai më pas luajti ndeshjen e parë si titullar në La Liga pas një viti e tre muaj më vonë, duke luajtur 90 minuta në barazimin 0–0 në shtëpi kundër Deportivo de La Coruña.

Më 21 maj 2011, Bartra shënoi golin e parë me skuadrën e parë të Barcelonës, duke ndihmuar skuadrën në fitoren 3–1 kundër Málagës, në ndeshjen e fundit të sezonit në Ligë. Ai u vendos si një lojtar i rregullt i skuadrës së parë për sezonin 2012–13, por duke gjetur mundësi të pakta për të luajtur nga trajneri Tito Vilanova, me trajnerin spanjoll i cili preferonte në rast të një dëmtimi mesfushorët mbrojtës Javier Mascherano dhe Alex Song, dhe më pas mbrojtësin Adrianon, duke bërë që Bartra të ishte zgjdhja e fundit. Kjo gjë bëri që ai t'a mbyllte sezonin me vetëm 16 paraqitje në të gjitha kompedicionet, duke koleksionuar gjithsej vetëm 902 minuta në fushë.

Më 24 shtator 2013, Bartra shënoi golin e dytë me fanellën Blaugrana, duke zëvëndësuar të dëmtuarin Javier Mascherano në pjesën e parë të suksesit 4–1 kundër Real Sociedad në Camp Nou, duke shënuar pas gjuajtjes nga cepi i zonës nga Lionel Messi.

Më 18 mars 2014, Bartra firmosi një kontratë të re tre vjeçare me Barcelonën. Më 16 prill, ai luajti si titullar në finalen e Kupës së Mbretit kundër rivalëve të Real Madrid, duke shënuar golin e barazimit të përkohshëm me kokë pas një korne, por u mposht nga Gareth Bale në golin e dytë pas një vrapi që nga mesi i fushës nga uellsiani, me Barcelonën e cila humbi finalen me rezultatin 2–1.

Borussia Dortmund
Më 3 qershor 2016, Bartra u shit te klubi gjemran Borussia Dortmund për 8 milion €, duke firmosur një marrëveshje katër-vjeçare. Ai debutoi më 14 gusht në ndeshjen e Superkupës Gjermane kundër Bayern München, me Dortmundin që u mposht 2–0. Një muaj më pas, ai shënoi golin e parë me klubin në fitoren komode 6–0 kundër Legia Varshavës në fazën e grupeve të Ligës së Kampioneve.

Më 11 prill 2018, kur Dortmundi po udhëtonte drejt Westfalenstadion për ndeshjen e tyre çerek-finale të Ligës së Kampioneve kundër Monacos, autobuzi i tyre u godit nga tre shpërthime. Bartra, i cili theu kockën radiale në krahun e tij dhe kishte mbeturina në dorë pas bombardimeve, iu nënshtrua një operacioni të nesërmen, kur gjermanët luajtën ndeshjen e riplanifikuar dhe humbën 3–2. I pyetur në lidhje me ngjarjen, Bartra deklaroi: "Ishin 15 minutat më të gjata dhe të vështira të jetës time." Ai u rikthye në stërvitje 29 ditë pas ngjarjes.

Bartra luajti ndeshjen e parë pas dëmtimit në krahë më 20 maj 2017, duke u aktivizuar 90 minuta në fitoren 4–3 kundër Werder Bremenit; përpara kësaj, ai ishte një zëvëndësim i papërdorur i ndeshjes paraardhëse kundër Augsburgut. Një javë më pas, Bartra fitoi trofeun e parë me klubin, Kupën e Gjermanisë, duke ndihmuar Dortmundin të mposhte Eintracht Frankfurtin 2–1 në finalen e luajtur në Berlin.

Betis
Më 30 janar 2018, Bartra u transferua te Betis duke firmosur një kontratë deri në qershor 2023. Ai shënoi golin e parë me klubin më 12 maj 2019, duke i dhënë ekipit avantazhin e përkohshëm në barazimin 2–2 kundër rivalëve të Seviljes.

Nga dhjetori 2020 e deri në mars 2021, Bartra ishte jashtë fushave për shkak të problemeve me tendinën e akilit dhe një problem i fshikëzës së tëmthit, duke bërë që ai të humbte peshë në mënyre drastike. Më 23 prill, ai luajti 120 minuta të plota në finalen e Kupës së Mbretit kundër Valencias, ku Betis u mposht nga gjuajtjet e penalltive.

Trabzonspor
Më 14 gusht 2022, Bartra firmosi me klubin turk Trabzonspor për 1.25 milion €. Ai debutoi me klubin dy ditë më vonë në humbjen 2–1 kundër Copenhagenit në ndeshjen e parë të raundit play-off të Ligës së Kampioneve. Më 18 shtator, ai shënoi golin e parë në Turqi në fitoren 3–2 kundër Gaziantep në Süper Lig. Më 28 dhjetor, Bartra shënoi golin e barazimit të përkohshëm në humbjen 4–1 kundër Fatih Karagümrük si dhe u përjashtua me karton të kuq që në pjesën e parë.

Më 11 korrik 2023, Bartra u largua zyrtarisht nga klubi pas vetëm një sezoni.

Rikthimi te Betis
Më 24 korrik 2023, Bartra u rikthye te Betis në një marrëveshje deri në qershor 2024.. Në tetor, ai u diagnostikua me sindromën Haglund në tendinën e Akilit të këmbës së djathtë dhe mungoi disa muaj. Ai e mbylli sezonin 2023–24 me vetëm 4 ndeshje në të gjitha kompeticionet.

Karriera ndërkombëtare
Bartra luajti 37 ndeshje me ekipet e moshave të Spanjës, duke përfshirë kategorinë nën-16 e deri te nën-21. Ai bëri debutimin e tij me kombëtaren e parë më 16 nëntor 2013 në fitoren 2–1 në miqësoren kundër Guinesë Ekuatoriale. Kjo ndeshje më vonë u anulua nga FIFA pasi ata nuk ishin njoftuar se gjyqtari do të ishte nga Guinea Ekuatoriale. Debutimi i tij zyrtar erdhi më 8 shtator 2014 në fitoren 5–1 kundër Maqedonisë së Veriut në Kualifikueset e UEFA Euro 2016; ai hyri si zëvëndësues në pjesën e dytë në vend të Sergio Ramos.

Mē 17 maj 2016, Bartra ishte pjesë e listës paraprake me 25 lojtarë të trajnerit Vicente del Bosque që do të luanin në turnament. Disa ditë më pas, ai u përfshi në listën përfundimtare me 23 lojtarë. Ai nuk luajti asnjë ndeshje në turnament; Spanja u eliminua në raundin e 16-tave nga Italia.

Bartra shënoi golin e parë ndërkombëtar më 11 tetor 2018 në fitoren 4–1 në miqësoren kundër Uellsit në Millennium Stadium.

Profili i lojtarit
Bartra është një lojtar i shkathët dhe i talentuar, i cili dallohet për shpejtësinë e tij dhe pasimet e sakta. Edhe pse roli i tij natyral është qëndër-mbrojtës, ai mund të luaj edhe si mbrojtës i djathtë. Ai gjithashtu dallohet në duelet ajërore, kjo falë fizikut dhe gjatësisë.

 Jeta personale 

Bartra ka një vëlla binjak, Èric, i cili ka luajtur me të te La Masia. Ai është i lidhur me Melissa Jimenez, një gazetare e MotoGP nga Spanja. Më 18 gusht 2015, ajo i dha jetë fëmisë së parë të çiftit, një vajzë me emrin Gala.

Statistikat e karrierës
Klube

+ Ndeshjet dhe golat sipas klubit, sezonit dhe kompeticionitKlubiSezoniLigaKupaEvropaTjetërGjithsejDivizioniNdshGolaNdshGolaNdshGolaNdshGolaNdshGolaBarcelona B2009–10Segunda División B301———3012010–11Segunda División281———2812011–12230———230Gjithsej812———812Barcelona2009–10La Liga10000000102010–1121201000512011–1210001000202012–13802060001602013–142016140003022014–151415060—2512015–16132504020242Gjithsej595201220201036Borussia Dortmund2016–17Bundesliga1904071103112017–18122324010204Gjithsej3127211120515Betis2017–18La Liga16100——1612018–193317060—4612019–2030330——3332020–2119000——1902021–222315140—322Gjithsej1216151100—1467Trabzonspor2022–23Süper Lig29410100—404Betis2023–24La Liga300010—40Gjithsej karriera324194345414042524

Kombëtarja
Burimi: 

+ Ndeshjet dhe golat sipas ekipit kombëtar dhe vititEkipi kombëtarVitiNdshGolaSpanja201310201430201530201650201710201811Gjithsej141

Golat me kombëtaren
Rezultatet e Spanjës të listuara të parat, kolonat e golave tregojnë rezultatin pas çdo goli të shënuar nga Bartra.

+ Lista e golave ndërkombëtar të shënuar nga Marc BartraNr.DataVendiNdshKundërshtariGoliRezultatiKompeticioni1  11 October 2018  Millennium Stadium, Kardif, Uells 14   4–04–1Ndeshje miqësore

 Trofe 
Klubet
Barcelona
La Liga: 2009–10, 2010–11, 2012–13
Copa del Rey: 2011–12; Finalist 2013–14
Supercopa de España: 2013
UEFA Liga e Kampioneve: 2010–11

Shteti
Spanja U–21
UEFA Kampionati Europian U–21 i Futbollit: 2011, 2013

 Referime 

Lidhje të jashtme

Profili zyrtar tek FC Barcelona
Profili tek BDFutbol
Profil tek Futbolme 
Marc Bartra  tek FIFA.com

Kategoria:Lindje 1991
Kategoria:Njerëz që jetojnë
Kategoria:Futbollistë spanjollë
Kategoria:Futbollistë në kombëtaren spanjolle
Kategoria:Futbollistë në FC Barcelona B
Kategoria:Futbollistë në FC Barcelona
Kategoria:Futbollistë në Borussia Dortmund
Kategoria:Futbollistë në Real Betis
Kategoria:Futbollistë në Trabzonspor
Kategoria:Futbollistë në Segunda División
Kategoria:Futbollistë në Segunda División B
Kategoria:Futbollistë në La Liga
Kategoria:Futbollistë në Bundesliga
Kategoria:Futbollistë në Süper Lig
Kategoria:Futbollistë në UEFA Euro 2016
Kategoria:Lojtarë fitues të UEFA Ligës së Kampioneve